26. 6. 89 De Europæiske Fællesskabers Tidende Nr. C 159/37 
Udtalelse om forslaget til Rådets direktiv om oprettelse af et indre marked for teletjenester 
gennem implementering af ONP (»Open Network Provision« — Tilrådighedsstillelse af åbne 
net) (i) 
(89/C 159/13) 
Rådet for De Europæiske Fællesskaber besluttede den 24. januar 1989 under henvisning til 
EØF-traktatens artikel 100A at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for transport og kommunikation, som 
udpegede Jean Rouzier til ordfører. Sektionen vedtog sin udtalesle den 12. april 1989. 
Det økonomiske og sociale Udvalg vedtog på sin 265. plenarforsamling af 26.-27. april 1989, 
mødet den 26. april, med to stemmer imod, følgende udtalelse. 
1. ØSU skal allerførst minde om, at det foreliggende 
forslag fra Kommissionen er et led i gennemførelsen 
af grønbogen om etablering af et fælles marked for 
teletjenester og -udstyr, hvorom ØSU fremsatte udtalel­
se den 27. april 1988 (2). ØSU tiltrådte heri hovedmål­
sætningen i Kommissionens forslag, nemlig at skabe 
betingelser for, at de europæiske brugere kan få tilbudt 
en større vifte af telekommunikationstjenester af højere 
kvalitet og til en lavere pris, således at Europa både 
internt og eksternt får mulighed for at nyde godt af alle 
fordelene ved en stærk telekommunikationssektor. ØSU understreger endvidere, at de væsentlige krav af 
ikke-økonomisk karakter, som omtales i artikel 3, stk. 
2 — herunder navnlig kravet om fortrolighed og om 
beskyttelse af privatlivet — bør efterleves af hensyn til 
offentligheden som sådan. 
ØSU forventer, at ONP-bestemmelserne udformes på 
en sådan måde, at teleadministrationerne får tilstrække­
lig finansiel styrke, så kvalitativ og kvantitativ udbyg­
ning og videreudvikling af nettene og lige konkurrence­
vilkår sikres. 
2. ØSU er enig med Kommissionen i, at fri adgang 
til telekommunikationsinfrastrukturen er af afgørende 
betydning for etableringen af et fælles marked for tele­
tjenester. 
3. I direktivet fastlægges hovedprincipper og struktu­
relle rammer for tilvejebringelse af fri adgang til det 
offentlige net for såvel leverandører af telekommunika­
tionstjenester som brugere. Kommissionens initiativ har 
som endemål fuldstændig harmonisering af adgangsbe­
tingelserne, herunder gensidig anerkendelse af tilladel­
sesprocedurerne, således at en tilladelse, som er opnået 
i et medlemsland, giver tjenesteleverandøren ret til at 
levere disse ikke reserverende tjenester overalt i EF uden 
yderligere procedurer. 
ØSU godkender Kommissionens forslag og understre­
ger samtidig betydningen af de grundlæggende princip­
per for ONP-bestemmelserne i artikel 3, stk. 1. 
(!) EFT nr. C 39 af 16. 2. 1989, s. 8. 
(2) EFT nr. C 175 af 4. 7. 1988. 4. ØSU understreger, at EF's telekommunikations­
politik udgør et samlet hele, som vanskeligt lader sig 
opsplitte. Dette forslag til direktiv fortsætter imidlertid 
rækken af tidligere forslag og bebuder, at atter andre 
vil følge. ØSU beklager meget, at Kommissionen ikke 
agter at anmode om ØSU's udtalelse om nogle af dens 
vigtigste forslag. ØSU anmoder derfor om at blive 
informeret om de beslutninger, som træffes af Kommis­
sionen, og om af denne at få forelagt en statusrapport 
over arbejdet med telekommunikationsproblematik-
ken. ØSU er enig i, at det er nødvendigt hurtigt at 
få tilvejebragt et åbent telekommunikationsnet på EF-
plan, men går også ind for princippet om etapevis 
fastlæggelse af ONP-bestemmelserne og princippet om 
nødvendigt: direkte høring af alle berørte parter, spe­
cielt brugerorganisationerne, industrien, fag- og er­
hvervsorganisationerne samt forbrugerorganisatio­
nerne. 
5. Med hensyn til de »offentlige net«, som omtales i 
artikel 2, stk. 2, anmoder ØSU Kommissionen om at 
finde frem til en definition, som dels tager hensyn til 
ØSU 's tidligere udtalelser på området, og dels fastlæg­
ger grænserne for offentlige net (hvor hører nettet op ? 
Hvor begynder terminalen ?). 
Bryssel, den 26. april 1989. 
Alberto MASPRONE 
Formand for 
Det økonomiske og sociale Udvalg